มีอะไรกับแฟนได้เกือบสองอาทิตย์แล้วค่ะ เราทานยาคุมรายเดือนตลอดนะคะแต่ปจด.ของเดือนนี้ขาดมา7วันแล้วค่ะมีแต่ตกขาวเยอะผิดปกติกับท้องอืดปวดหลัง มันจะเป็นอะไรมั้ยคะ ลองซื้อที่ตรวจครรภ์มาตรวจก็ขึ้นขีดเดียวนะคะ
สวัสดีค่ะ หากใช้ยาคุมแบบแผงรายเดือนต่อเนื่อง กินทุกวันติดต่อกันจนหมดแผง โอกาสตั้งครรภ์มีได้น้อยกว่า 1% ค่ะโดยปกติแลว เมื่อกินยาคุมแบบแผงหมดแผง ควรจะต้องมีรอบเดือนมา หากไม่มีรอบเดือนมา แนะนำการซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป อาการตกขาว และท้องอืด ไม่ใช่อาการที่จำเพาะเจาะจงต่อการตั้งครรภ์ ควรจะตรวจหาการตั้งครรภ์ด้วยการตรวจปัสสาวะหรือตรวจเลือดค่ะ